1 Kuɛ̈n 6
Gaat Lii-bay
1
Kä cu gaat Lii-bay a Ger-com kɛnɛ Kɛ-ɣath kɛ Mɛ-ra-ri. 
2
Kä cu gaat Kɛ-ɣath a, Am-ram kɛnɛ Yidh-ɣar kɛ Ɣɛb-ron kɛnɛ U-dhi-el. 
3
Kä cu gaat Am-ram a Ä-ron kɛnɛ Muthɛ kɛ Mir-yam. Kä cu gaat Ä-ron a. Na-dab kɛnɛ Ä-bi-ɣu kɛ Ɛl-a-dhar kɛnɛ I-ta-mar.
4
Kä cu Ɛl-a-dhar a gua̱n Pi-nɛ-ɣath kä cu Pi-nɛ-ɣath a gua̱n Ä-bi-cuwä, 
5
kä cu Ä-bi-cuwä a gua̱n Buki, kä cu Buki a gua̱n Udhi, 
6
kä cu Udhi a gua̱n Dhɛ-rɛ̈-yaa, kä cu Dhɛ-rɛ̈-yaa a gua̱n Mɛ-ra-yoth, 
7
kä cu Mɛ-ra-yoth a gua̱n Ä-mɛ̈r-yaa, kä cu Ä-mɛ̈r-yaa a gua̱n Ä-ɣi-tub, 
8
kä cu Ä-ɣi-tub a gua̱n Dha-dok, kä cu Dha-dok a gua̱n Ä-ɣi-madh, 
9
kä cu Ä-ɣi-madh a gua̱n Ä-dhar-yaa, kä cu Ä-dhar-yaa a gua̱n Yo-ɣa-nan, 
10
kä cu Yo-ɣa-nan a gua̱n Ä-dhar-yaa (ɛ jɛn ɛ nëë la pal ala bo̱o̱th palä luaak Kuɔth Nhial mëë ca täth ɛ Thɔ-lo-mon kä Jɛ-ru-tha-lɛm), 
11
kä cu Ä-dhar-yaa a gua̱n Ä-mɛ̈r-yaa, kä cu Ä-mɛ̈r-yaa a gua̱r Ä-ɣi-tub, 
12
kä cu Ä-ɣi-tub a gua̱n Dha-dok, kä cu Dha-dok a gua̱n Cɛ̈-lum, 
13
kä cu Cɛ̈-lum a gua̱n Ɣil-ki-yaa, kä cu Ɣil-ki-yaa a gua̱n Ä-dhar-yaa, 
14
kä cu Ä-dhar-yaa a gua̱n Thɛ-ra-yaa, kä cu Thɛ-ra-yaa a gua̱n Yɛ-ɣo-dha-dak. 
15
Kä cua Yɛ-ɣo-dha-dak pɛc mëë ci Kuoth Nhial Juda kɛnɛ Jɛ-ru-tha-lɛm jak kä pɛ̈ckɛ, ɛ Nɛ-bu-kad-nɛ-dhar.
16
Kä cu gaat Lii-bay a Ger-com kɛnɛ Kɛ-ɣath kɛ Mɛ-ra-ri. 
17
Kä cu ti̱ti̱ a ciööt gan Ger-com. Lib-ni kɛnɛ Cimi. 
18
Kä cu gaat Kɛ-ɣath a Am-ram kɛnɛ Yidh-ɣar kɛ Ɣɛb-ron kɛ U-dhi-el. 
19
Kä cu gaat Mɛ-ra-ri a Mɛ̈k-li kɛnɛ Muci. Kɛn ti̱ti̱ cua kɛn ji̱ thuɔk duëël Lii-bay tëë ca gɔ̱r nikɛ pëk gua̱ni.
20
Kä cu gaat Ger-com a Lib-ni kɛnɛ Yɛ̈-ɣɛ̈th kɛ Dhima, 
21
kɛnɛ Yowa kɛ Ido kɛnɛ Dhɛra kɛ Yɛ-ath-ray.
22
Kä cu gaat Kɛ-ɣath a A-mi-na-dab kɛnɛ Kora kɛ A-thir, 
23
kɛnɛ Ɛl-ka-na kɛ Ɛb-ya-thap kɛ A-thir, 
24
kɛ Tɛ̈-ɣɛ̈th kɛnɛ U-ri-el kɛ U-dhi-yaa kɛnɛ Ca-ul.
25
Kä cu gaat Ɛl-ka-na a Ä-ma-thay kɛnɛ Ä-ɣi-moth, 
26
kɛ Ɛl-ka-na kɛnɛ Dho-pay kɛ Na-ɣath, 
27
kɛ Ɛli-ab kɛnɛ Yɛ-ro-ɣaam kɛ Ɛl-ka-na.
28
Kä cu gaat Tha-muɛl a Yo-el gatdɛ min kɛ̱̈ɛ̱̈ kɛnɛ Ä-bi-yaa. 
29
Kä cu gaat Mɛ-ra-ri a Mɛ̈k-li, kɛ Lib-ni, kɛnɛ Cimi kɛ Udha, 
30
kɛnɛ Cima kɛ Ɣɛ̈-gi-yaa kɛnɛ Ä-tha-yaa.
Pua̱a̱t thuɔmni luaak Kuɔth
31
Cu ti̱ti̱ a nɛy te ci Dee-bid kɛ ka̱m puɔ̱t thuɔmni rɛy luaak Kuɔth Nhial kɛ kɔr kä mëë ca thanduk matdä ruac Kuɔth la̱th thi̱n. 
32
La kɛtkɛ diit kɛ thuɔmni nhiam kɛmɛkä ro̱mä kɛ Kuoth Nhial, amäni mëë ci Thɔ-lo-mon luak Kuɔth Nhial täth kä Jɛ-ru-tha-lɛm. La kɛn a pal ce̱tnikɛ ŋuɔ̱t ëë ca ka̱mkɛ.
33
Kä ti̱ti̱ kɛ kɛn nɛy tëë cu lät kɛɛl kɛ gaatkiɛn. Thok duëël Kɛ-ɣath, cua Puɔ̱ɔ̱t thuɔɔm ni Ɣe-man gat Yo-el, gat Tha-muɛl, 
34
gat Ɛl-ka-na, Yɛ-ro-ɣaam, Ɛ-li-el gat Towa, 
35
gat Dhup gat Ɛl-ka-na, gat Ma-ɣath gat Ä-ma-thay, 
36
gat Ɛl-ka-na gat Yo-el, gat Ä-dhar-yaa gat Dhɛ-pɛ̈n-yaa, 
37
gat Tɛ̈-ɣɛ̈th gat A-thir, gat Ɛb-ya-thap gat Kora, 
38
gat Yidh-ɣar gat Kɛ-ɣath, gat Lii-bay gat Je-kɔb.
39
Kä cua Ɣe-man luäk ɛ A-thap gat Bɛ-rɛk-yaa gat Cima. 
40
Gat Mi-ka-el gat Bä-the-yaa gat Mɛ̈l-ki-yaa, 
41
gat Ɛth-ni gat Dhɛra gat Ä-da-yaa, 
42
gat E-than gat Dhima gat Cimi, 
43
gat Yɛ̈-ɣɛ̈th, gat Ger-com gat Lii-bay.
44
Kä cua luäk ɛ E-than gat Kici gat Ɛ̈bdi gat Mɛ̈l-uk, 
45
gat Ɣä-cɛ̈b-yaa gat Ä-mä-dhi-ya gat Ɣil-ki-yaa, 
46
gat Ɛ̈m-dhi gat Bani gat Cɛ-mɛr, 
47
gat Mɛ̈k-li, gat Muci gat Mɛ-ra-ri gat Lii-bay.
48
Kä cua duɔth ji̱ Lii-bay diaal ka̱m la̱t rɛy kɛmɛkä ro̱mä kɛ Kuoth Nhial.
Gaat Ä-ron
49
Duundɛ ɣöö cua Ä-ron kɛnɛ gaatkɛ la muc a thop wi̱i̱ yi̱kä min la waŋkɛ muc thi̱n, kɛnɛ wi̱c yi̱kä min la waŋkɛ wal thi̱n kɛ tin diaal tin la̱tkɛ gua̱th in di̱t ni gɔɔydɛ, kɛ luel ji̱ I-thɛ-rɛl, ce̱tnikɛ tëë diaal tëë ci Muthɛ ja̱ŋ Kuɔth kɛ lat. 
50
Kä cu ti̱ti̱ a gaat Ä-ron, Ɛl-a-dhar kɛnɛ Pi-nɛ-ɣath kɛ Ä-bi-cuwä, 
51
kɛnɛ Buki kɛ Udhi kɛnɛ Dhɛ-rɛ̈-yaa. 
52
Mɛ-ra-yoth kɛnɛ Ä-mɛ̈r-yaa kɛ Ä-ɣi-tub, 
53
kɛnɛ Dha-dok kɛ Ä-ɣi-madh.
Wi̱i̱ ji̱ Lii-bay
54
Kä cu ti̱ti̱ a gua̱th tëë ca ka̱m gaat Ä-ron tin la thok duëël ji̱ Kɛ-ɣath mëë ciɛŋkɛ rɛy cieŋdiɛn mëë ci pɛn kä kɛ, 
55
cuakɛ ka̱m Ɣɛb-ron rɛy cieŋ Juda amäni tocdɛ. 
56
Duundɛ ɣöö cua ka̱a̱k kɛnɛ wi̱i̱kɛ ka̱m Ka-leb gat Yɛ-pö-nɛ. 
57
Kä cua gaat Ä-ron ka̱m wi̱i̱ luäkä, Ɣɛb-ron kɛnɛ Lib-na kɛnɛ tɔ̱a̱rikɛ, kɛ Ya-tir kɛnɛ Ɛc-tɛ-mo-ä. 
58
Kɛ Ɣi-lɛn kɛnɛ Dɛ-bir. 
59
Kɛ A-can kɛnɛ yuta kɛ Beth-cɛ-mɛc kɛɛl kɛ tɔ̱a̱rikɛ. 
60
Kä cua thok duëël Ben-ya-min ka̱m Gib-yon kɛnɛ Gabä kɛ A-lɛ-mɛth kɛ Ä-na-thoth kɛɛl kɛ tɔ̱a̱rikiɛn. Kɛn wi̱i̱ diaal ti ca dääk kä gaat Kɛ-ɣath ti, kɛ wi̱i̱ wäl diɔ̱k. 
61
Kä cua duɔth gan Kɛ-ɣath dääk kä wi̱i̱ wäl tin te rɛy cieŋ tha̱a̱ŋ thuɔk duëël Ma-na-thɛ kɛ yor gaakni.
62
Kä cua gaat Ger-com dääk kä wi̱i̱ wäl diɔ̱k kɛ thuk duëlikiɛn kɛ yor gaakni kä wi̱i̱ Yi-tha-kar kɛnɛ wi̱i̱ A-cɛr kɛ Nap-ta-li, kɛ wi̱i̱ tha̱a̱ŋ Ma-na-thɛ tin te kä Ba-can. 
63
Kä cua gaat Mɛ-ra-ri dääk kä wi̱i̱ da̱ŋ wäl rɛw kɛ thuk duëlikiɛn kɛ yor gaakni kä wi̱i̱ ji̱ Rɛ-u-ben kɛn Gad kɛ Dhɛ-bu-lun. 
64
Inɔ cu ji̱ I-thɛ-rɛl ji̱ Lii-bay ka̱m kɛn wi̱i̱ tɔ̱tɔ̱ kɛ tɔ̱a̱rikiɛn kɛɛl. 
65
Kä cua wi̱i̱ ji̱ Juda kɛnɛ ji̱ Cim-on kɛ ji̱ Ben-ya-min tin ca ciöötkiɛn lat da̱a̱k bäkɛ yor gaakni.
66
Kä cua tha̱a̱ŋ gan Kɛ-ɣath moc wi̱i̱ rɛy wi̱i̱ni thuɔk duëël ji̱ Ɛ-pa-rim. 
67
Kä wi̱i̱ ji̱ Ɛ-pa-rim cua kɛ ka̱m wi̱i̱ luäkä, Cɛ-kɛm kɛnɛ Gɛ-dhɛr, 
68
kɛ Yɔk-mam kɛ Beth-o-ron, 
69
kɛ A-ya-lon kɛ Gɛ̈th-ri-mon kɛɛl kɛ tɔ̱a̱rikɛ. 
70
Kä wi̱i̱ tha̱a̱ŋ thuɔk duëël Ma-na-thɛ tin cieŋ kui̱ kony ca̱ŋ, cua A-ner kɛnɛ Bi-lam ka̱m gaat Kɛ-ɣath kɛɛl kɛ tɔ̱a̱rikɛ.
71
Kä cua gaat Ger-com ka̱m wi̱i̱ ti̱ti̱ kä wi̱i̱ tha̱a̱ŋ thuɔk duëël Ma-na-thɛ tin cieŋ kä käny ca̱ŋ. Go-lan kä Ba-can kɛ Ac-ta-roth kɛɛl kɛ tɔ̱a̱rikiɛn.
72
Kä wi̱i̱ ji̱ thuɔk duëël Yi-tha-kar, cua kɛ ka̱m Kɛ-dɛc kɛ Da-bɛ-rath, 
73
kɛ Ra-moth kɛ A-nem kɛɛl kɛ tɔ̱a̱rikiɛn.
74
Kä wi̱i̱ ji̱ A-cɛr, cua kɛ ka̱m Ma-cal kɛ Ab-don, 
75
kɛ Ɣu-kok kɛ Rɛ-ɣob kɛɛl kɛ tɔ̱a̱rikiɛn.
76
Kä wi̱i̱ ji̱ Nap-ta-li, cuakɛ ka̱m Kɛ-dɛc kä Gɛ̈-lɛ-li kɛ Ɣa-mɔn kɛ Kir-ya-tha-yim kɛɛl kɛ tɔ̱a̱rikiɛn.
77
Kä cua duɔth ji̱ Mɛ-ra-ri moc kä wi̱i̱ ji̱ Dhɛ-bu-lun, Ri-mo-no kɛ Ta-bor kɛɛl kɛ tɔ̱a̱rikiɛn.
78
Kä wi̱i̱ ji̱ Rɛ-u-ben kui̱ käny ca̱ŋ kiɛɛr Jɔr-dɛn kä Jɛ-ri-ko, cua kɛ ka̱m Bɛ-dhɛr rɛy dɔaar Yaadhaa, 
79
kɛ Kɛ-dhe-moth kɛ Me-paath kɛɛl kɛ tɔ̱a̱rikiɛn.
80
Kä wi̱i̱ ji̱ Gad, cua kɛ ka̱m Ra-moth kä Gil-yad kɛ Ma-na-yim, 
81
kɛ Ɛc-bon kɛ Ya-dhɛr kɛɛl kɛ tɔ̱a̱rikiɛn.
